Petrák, Ľubomír, poslanec NR SR (2015-03-10):
Ďakujem pekne za slovo. Vážené panie poslankyne, vážení páni poslanci, na základe poverenia Mandátového a imunitného výboru Národnej rady Slovenskej republiky zo dňa 10. marca 2015 predkladám Národnej rade Slovenskej republiky túto informáciu. Poslanec Národnej rady Vladimír Jánoš sa písomným rozhodnutím zo dňa 5. marca 2015 vzdal funkcie poslanca Národnej rady Slovenskej republiky. Predseda Národnej rady Peter Pellegrini vzal uvedenú skutočnosť na vedomie rozhodnutím č. 1468 z 5. marca 2015. Podľa výsledkov volieb do Národnej rady Slovenskej republiky konaných 10. marca 2012 uvedených v zápisnici Ústrednej volebnej komisie má právo nastúpiť na neuplatňovaný mandát poslanca Národnej rady Slovenskej republiky ako náhradník Andrej Holák, narodený 18. novembra 1973 bytom Bratislava. Uvedený náhradník sa svojím vyhlásením zo dňa 6. marca 2015 vzdal práva nastúpiť na neuplatňovaný mandát, pretože v súčasnosti vykonáva funkciu podpredsedu Úradu pre verejné obstarávanie. Predseda Národnej rady Peter Pellegrini vyhlásil rozhodnutím číslo 1470 zo dňa 6. marca 2015 nastúpenie náhradníkov za stranu SMER – sociálna demokracia nasledovne: na zaniknutý mandát poslanca Národnej rady Vladimíra Jánoša nastupuje poslankyňa Národnej rady Viera Mazúrová, ktorá od 4. apríla 2012 vykonáva mandát poslanca ako náhradník na neuplatňovaný mandát poslanca Národnej rady Mareka Maďariča. Na neuplatňovaný mandát poslanca Národnej rady Mareka Maďariča nastupuje podľa poradia uvedeného v zápisnici Ústrednej volebnej komisie o výsledku volieb do Národnej rady Slovenskej republiky 10. marca 2012 náhradník Peter Gaži, narodený 8. novembra 1965, bytom Spišská Belá. Predseda Národnej rady Peter Pellegrini svojím rozhodnutím číslo 1471 zo dňa 6. marca 2015 požiadal mandátový a imunitný výbor o preskúmanie dodržania podmienok nastúpenia náhradníkov na zaniknutý a neuplatňovaný mandát a o podanie informácie o nastúpení náhradníkov na zaniknutý a neuplatňovaný mandát poslancov. Na zabezpečenie požiadaviek vyplývajúcich z rozhodnutia predsedu Národnej rady č. 1471 zo 6. marca 2015 mandátový a imunitný výbor sa oboznámil s uvedenými rozhodnutiami predsedu Národnej rady a so zápisnicou Ústrednej volebnej komisie o výsledku volieb do Národnej rady Slovenskej republiky konaných 10. marca 2012 vrátane jej príloh. Súčasne sa výbor oboznámil s písomným vyhlásením Andreja Holáka, narodeného 18. novembra 1973, bytom Bratislava, že sa vzdáva práva nastúpiť na neuplatňovaný mandát poslanca Národnej rady ako náhradník za stranu SMER – sociálna demokracia. Mandátový a imunitný výbor sa oboznámil tiež so skutočnosťou, že ďalší náhradník za stranu SMER – sociálna demokracia podľa poradia uvedeného v zápisnici Ústrednej volebnej komisie o výsledku volieb do Národnej rady 10. marca 2012 je Peter Gaži, narodený 8. novembra 1965, bytom Spišská Belá. Na základe vyššie uvedeného výbor konštatoval, že na zaniknutý mandát poslanca nastupuje za stranu SMER – sociálna demokracia Viera Mazúrová, poslankyňa Národnej rady a na neuplatňovaný mandát poslanca nastupuje za stranu SMER – sociálna demokracia Peter Gaži, narodený 8. novembra 1965, bytom Spišská Belá. Mandátový a imunitný výbor Národnej rady vzal uvedené skutočnosti na vedomie a odporúča Národnej rade Slovenskej republiky prijať toto uznesenie.